भाखड़ा नांगल परियोजना
भाखड़ा नांगल परियोजना इस बांध की योजना की बातचीत 1944 में शुरू हुई थी और इस पर तात्कालिक पंजाब के राजस्व मंत्री श्री छोटू राम और बिलासपुर के राजा के बीच नवम्बर 1944 में समझौता हुआ। 8 जनवरी 1945 को इस प्रोजेक्ट की प्लानिंग पूर्ण हुई। इस बांध का शुरुआती निर्माण कार्य 1946 में शुरू हुआ तथा 1948 में बांध बनना शुरू हो गया। 17 नवम्बर 1955 को तात्कालिक प्रधानमंत्री जवाहरलाल नेहरू की उपस्थिति में कंक्रीट के द्वारा बांध का निर्माण कार्य चालू हुआ। निर्माण अमेरिकी इंजीनियर हार्वे स्लोकेम के निर्देशन में अक्टूबर,1963 में पूर्ण हुआ। इस बांध की ऊंचाई 225.55 मीटर (740 फीट) है । लंबाई 518.16 मीटर (1700 फीट) और चौड़ाई 9.14 मीटर (30 फीट) है यह 2.3लाख हैक्टेयर कृषि भूमि को सिंचित करती है